ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
9 ก.ย. 2559

สรุปภาวะตลาดภาคเช้า : ยังมีแรงเฉื่อยลงต่อ – SET ยังมีแรงเฉื่อยไหลลงต่อ หลังปรับลงแรงเมื่อวาน และนับตั้งแต่ต้นก.ย. ปรับลงไป 100 จุดแล้ว ในช่วงที่ในประเทศ ไม่มีปัจจัยกำหนดทิศทางตลาดใดๆ เข้าทำนองที่ว่า คลื่นทะเลที่สงบเงียบ มักตามมาด้วยพายุที่เข้ามาโหมกระหน่ำ ส่วนปัจจัยต่างประเทศ ผลประชุม ECB เมื่อคืน ไม่ได้มีอะไรใหม่นัก ทำให้ไม่มีนัยต่อทิศทางตลาด ทั้งนี้ SET ฟื้นตัวมาเพียงช่วงสั้นๆ โดยทำจุดสูงที่ 1458 จุด หลังจากนั้นเริ่มอ่อนตัวอีกครั้ง มาปิดตลาดที่ระดับ 1443.43 จุด -11.95 จุด หรือ -0.8% ด้วยมูลค่าซื้อขายที่ระดับ 3.4 หมื่นลบ. กลุ่มหลักต่างปิดลบ โดยพลังงาน แบงก์ และ ICT ปิด -0.8%, -0.5% และ -1.0% ตามลำดับ ด้านตลาดภูมิภาค ส่วนใหญ่อยู่ในแดนลบ
กลยุทธ์ที่แนะนำ :  ช่วงบ่าย: การดีดขึ้นสลับระยะสั้น หากยังไม่ขึ้นทะลุ 1450-1456 จุด ยังเป็นสัญญาณไม่ดี และมีโอกาสปรับลงต่อ เพื่อไปหาแนวรับถัดไปที่ 1430-1437 จุด ซึ่งคาดว่ามีโอกาสรีบาวด์ที่บริเวณนี้ เนื่องจากเป็นแนวรับสำคัญเส้นค่าเฉลี่ยระยะยาว กลยุทธ์ เรายังให้รอจังหวะฟื้นตัวรอบหน้า เพื่อขายปรับพอร์ต ขณะที่การเข้าซื้อตามแนวรับ 1430-1437 จุด ก็น่าสนใจ โดยแนะนำ SCC, KBANK, KTB ADVANC และ IVL สำหรับรอรีบาวด์ ซึ่งคาดว่าจะฟื้นตัวได้โดดเด่น เนื่องจากเป็นกลุ่มหุ้นที่มีมูลค่าขายชอร์ต สูงสุดนับแต่ 1-8 ก.ย. ในช่วงที่ SET ปรับตัวลง
 